CELEX: 62008CN0226
Language: fi
Date: 2008-05-26 00:00:00
Title: Asia C-226/08: Ennakkoratkaisupyyntö, jonka Verwaltungsgericht Oldenburg (Saksa) on esittänyt 26.5.2008 — Stadt Papenburg v. Saksan valtio

15.8.2008   
            
            
               FI
            
            
               Euroopan unionin virallinen lehti
            
            
               C 209/24
            
         Ennakkoratkaisupyyntö, jonka Verwaltungsgericht Oldenburg (Saksa) on esittänyt 26.5.2008 — Stadt Papenburg v. Saksan valtio
   (Asia C-226/08)
   (2008/C 209/36)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Oldenburg
   Pääasian asianosaiset
   
      Kantaja: Stadt Papenburg
   
      Vastaaja: Saksan valtio
   Ennakkoratkaisukysymykset
   
               1)
            
            
               Sallitaanko luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (1) 4 artiklan 2 kohdan ensimmäisen alakohdan mukaan se, että jäsenvaltio kieltäytyy hyväksymästä komission laatimaa luonnosta yhteisön tärkeinä pitämien alueiden luetteloksi yhden tai useamman alueen osalta muilla kuin luonnonsuojelullisilla perusteilla?
            
         
               2)
            
            
               Mikäli ensimmäiseen kysymykseen vastataan myöntävästi: Kuuluvatko näihin perusteisiin myös kuntien ja kuntaliittymien vaatimukset, erityisesti niiden suunnitelmat, suunnitelmaluonnokset ja muut intressit, jotka koskevat niiden oman alueen myöhempää kehitystä?
            
         
               3)
            
            
               Mikäli ensimmäiseen ja toiseen kysymykseen vastataan myöntävästi: Edellytetäänkö direktiivin 92/43/ETY kolmannessa perustelukappaleessa tai 2 artiklan 3 kohdassa tai muissa yhteisön oikeuden säännöksissä jopa, että jäsenvaltiot ja komissio ottavat tuollaiset perusteet huomioon, kun hyväksyntä annetaan ja kun luettelo yhteisön tärkeinä pitämistä alueista laaditaan?
            
         
               4)
            
            
               Mikäli kolmanteen kysymykseen vastataan myöntävästi: Voisiko — yhteisön oikeuden näkökulmasta — kunta, jonka tietty alue on otettu luetteloon, vedota sen jälkeen, kun luettelo on lopullinen, tuomioistuinmenettelyssä siihen, että luettelolla rikotaan yhteisön oikeutta, koska tämän kunnan vaatimuksia ei ole riittävällä tavalla otettu huomioon?
            
         
               5)
            
            
               Onko joen suiston liikenneväylien jatkuvasti suoritettavien kunnostamistoimenpiteiden, jotka hyväksyttiin kansallisen lainsäädännön mukaisesti lopullisesti jo ennen kuin direktiivin 92/43/ETY täytäntöönpanolle säädetty määräaika päättyi, jatkamista arvioitava direktiivin 6 artiklan 3 kohdan tai 4 kohdan mukaisesti sen jälkeen, kun alue on otettu yhteisön tärkeinä pitämien alueiden luetteloon?
            
         
      (1)  EYVL L 206, s. 7.